Oxynoemacheilus

Oxynoemacheilus er ei slekt av ferskvannsfisker.
Slekta omfatter en rekke små smerlinger med ganske variabelt utseende. Den er kanskje et polyfyletisk oppsamlingstakson for arter som mangler klare kjennetegn så de kan plasseres i andre slekter. Artene kan deles inn i to grupper: Den ene gruppen har forholdsvis slank kropp og spord, tegninger med ganske sterke kontraster, kløftet halefinne og hos noen arter har hannene en hudlapp under øyet. Den andre gruppen har kraftigere kropp og spord, marmorerte brune tegninger, en nesten rett ende på halefinnen og ingen lapp under øyet hos hannene. Den siste gruppen er ofte blitt inkludert i Barbatula.Oxynoemacheilus er utbredt fra Albania og Hellas i vest til Nord-Kaukasia i nord, vestlige Iran i øst og Israel i sør. Artsrikdommen er størst i Anatolia og nedslagsfeltet til Eufrat og Tigris. Kottelat (2012) plasserer midlertidig ‘Oxynoemacheilus’ oxianus fra Aralsjøens nedslagsfelt i denne slekta, men antar at den tilhører ei slekt som ennå ikke er beskrevet.Bănărescu & Nalbant beskrev i 1966 Oxynoemacheilus som ei underslekt av Noemacheilus. De fleste vestpalearktiske artene i Noemacheilus er seinere flyttet til Orthrias, og så til Barbatula. Kottelat og flere andre systematikere mener nå at Oxynoemacheilus er ei egen slekt. Seks arter som Prokofiev (2009) plasserte i Paracobitis, samt Nun galilaeus og Seminemacheilus tongiorgii, ble i 2011 av Freyhof et al. flyttet til Oxynoemacheilus.I 2016 ble også Ilamnemacheilus longipinnis flyttet til Oxynoemacheilus, samtidig som Oxynoemacheilus kermanshahensis ble flyttet til ei nyopprettet slekt, Sasanidus.


== Arter og utbredelse ==
I mars 2022 ble følgende 68 arter regnet som gyldige:

Oxynoemacheilus amanos – nord i nedslagsfeltet til Orontes (Tyrkia)
Oxynoemacheilus anatolicus – tilløp til Karataş-sjøen i sørvestlige Anatolia (Tyrkia)
Oxynoemacheilus angorae – elver i vestlige Anatolia som renner til Svartehavet, avløpsløse basseng i sentrale vestlige Anatolia (Tyrkia)
Oxynoemacheilus araxensis – øvre Karasu i øvre Eufrat (Tyrkia)
Oxynoemacheilus argyrogramma – Queiq, sørvestlige Eufrat (Tyrkia, Syria)
Oxynoemacheilus arsaniasus – Murat og øvre Karasu i øvre Eufrat (Tyrkia)
Oxynoemacheilus atili – nedslagfeltene til Beyşehirsjøen og Suğlasjøen, Manavgat Nehri som renner til Middelhavet (Tyrkia)
Oxynoemacheilus banarescui – elver som renner til Svartehavet i Kastamonu (Tyrkia)
Oxynoemacheilus bergi – Kura (Georgia, Aserbajdsjan)
Oxynoemacheilus bergianus – øvre Sefid Rud, de avløpsløse bassengene til Urmiasjøen og Namaksjøen, øvre Eufrat og Tigris (Iran, Tyrkia)
Oxynoemacheilus brandtii – øvre og midtre Kura og Araks (Tyrkia, Armenia, Georgia, Aserbajdsjan)
Oxynoemacheilus bureschi – Struma, Mesta og Vardar (Nord-Makedonia, Hellas, Bulgaria, Tyrkia)
Oxynoemacheilus cemali – Çoruh og øvre Yeşilırmak (Tyrkia, Georgia)
Oxynoemacheilus ceyhanensis – Ceyhan (Tyrkia)
Oxynoemacheilus chomanicus – Choman-elva som renner til Lille Zab i nedslagsfeltet til Tigris (Iran)
Oxynoemacheilus ciceki – Sultan-sumpene i Kayseri i sentrale Anatolia (Tyrkia)
Oxynoemacheilus cilicicus – nedre Göksu, Seyhan og Ceyhan, Gölbasi-sjøene (Tyrkia)
Oxynoemacheilus cinicus – ei elv som renner til Egeerhavet i Kütahya (Tyrkia)
Oxynoemacheilus cyri – øvre Kura (Tyrkia)
Oxynoemacheilus elsae – bekkenet til Urmiasjøen (Iran, Tyrkia)
Oxynoemacheilus ercisianus – bekkenet til Vansjøen, også ute i innsjøen (Tyrkia)
Oxynoemacheilus eregliensis – bekkenet til Tuzsjøen (Tyrkia)
Oxynoemacheilus euphraticus – nedslagsfeltet til Eufrat og Tigris (Tyrkia, Syria, Irak, Iran)
Oxynoemacheilus evreni – Ceyhan (Tyrkia)
Oxynoemacheilus fatsaensis – Elekçi Irmağı i nordlige Anatolia (Tyrkia)
Oxynoemacheilus frenatus – Tigris og Lille Zab (Tyrkia, Irak, Iran)
Oxynoemacheilus galilaeus – Jordan-vassdraget (Israel, Syria)
Oxynoemacheilus germencicus – Büyük Menderes (Tyrkia)
Oxynoemacheilus gyndes – øvre Sirvan i nedslagsfeltet til Tigris (Irak, Iran)
Oxynoemacheilus hamwii – Afrin Çayı som er ei bielv til Orontes (Syria, Tyrkia)
Oxynoemacheilus hanae – øvre Sirvan i nedslagsfeltet til Tigris (Irak, Iran)
Oxynoemacheilus hazarensis – Hazarsjøen i nedslagsfeltet til Tigris (Tyrkia)
Oxynoemacheilus insignis –  Damaskus-bekkenet og nedslagsfeltet til Jordan og Dødehavet (Israel, Palestina, Jordan, Syria)
Oxynoemacheilus isauricus – nedslagfeltene til Beyşehirsjøen og Suğlasjøen (Tyrkia)
Oxynoemacheilus karunensis – Jarahi og Karun (Iran)
Oxynoemacheilus kaynaki – øvre Eufrat (Tyrkia)
Oxynoemacheilus kentritensis – Bitlis i nedslagsfeltet til øvre Tigris (Tyrkia)
Oxynoemacheilus kiabii – Karkheh som er ei bielv til Tigris (Iran)
Oxynoemacheilus kurdistanicus – nedslagsfeltet til øvre Tigris nedstrøms til Sirvan (Tyrkia, Iran)
Oxynoemacheilus lenkoranensis – Lənkəran (Aserbajdsjan)
Oxynoemacheilus leontinae –  Litani og øvre Jordan (Libanon, Syria, Israel)
Oxynoemacheilus longipinnis – elva Meymeh som før rant til Tigris (Iran)
Oxynoemacheilus marunensis – Marun som er ei bielv til Jarahi i nedslagsfeltet til Tigris (Iran)
Oxynoemacheilus mediterraneus – tilløp til Eğirdirsjøen (Tyrkia)
Oxynoemacheilus merga – Nord-Kaukasia (Russland, Georgia, Aserbajdsjan)
Oxynoemacheilus mesudae – Büyük Menderes (Tyrkia)
Oxynoemacheilus muefiti – øvre Murat og ei elv som renner til Atatürkdammen i nedslagsfeltet til Eufrat (Tyrkia)
Oxynoemacheilus namiri –  Orontes (Syria, Tyrkia, Libanon)
Oxynoemacheilus nasreddini –  bekkenene til Akşehirsjøen, Ebersjøen, Eğirdirsjøen og Ilgınsjøen (Tyrkia)
‘Oxynoemacheilus’ oxianus – Amu-Darja og Zeravsjan (Usbekistan)
Oxynoemacheilus panthera – Damaskus-bekkenet (Syria)
Oxynoemacheilus parvinae – tilløp til Sirvan i nedslagsfeltet til Tigris (Iran)
Oxynoemacheilus paucilepis – Mancılık, ei bielv til Eufrat (Tyrkia)
Oxynoemacheilus persa – det avløpsløse Kor-bekkenet (Iran)
Oxynoemacheilus phasicus – vestlige Transkaukasia (Georgia)
Oxynoemacheilus pindus – Aoos (Hellas, Albania)
Oxynoemacheilus samanticus – Zamantı (Seyhan),  Kızılırmak, Mancılık (Eufrat) (Tyrkia)
Oxynoemacheilus sarus – nedre Ceyhan og Seyhan (Tyrkia)
Oxynoemacheilus seyhanensis – Zamantı, ei bielv til Seyhan (Tyrkia)
Oxynoemacheilus seyhanicola – nedre Seyhan (Tyrkia)
Oxynoemacheilus shehabi – øvre Orontes (Syria)
Oxynoemacheilus simavicus – ei elv som renner til Marmarahavet i Balıkesir (Tyrkia)
Oxynoemacheilus theophilii – Lesvos, vestlige Anatolia (Hellas, Tyrkia)
Oxynoemacheilus tigris – Queiq, Merziman Çayi, som er ei bielv til Eufrat (Syria, Tyrkia)
Oxynoemacheilus tongiorgii – det avløpsløse Kor-bekkenet (Iran)
Oxynoemacheilus veyselorum – øvre Araks (Tyrkia)
Oxynoemacheilus zagrosensis – Choman-elva som renner til Lille Zab i nedslagsfeltet til Tigris (Iran)
Oxynoemacheilus zarzianus – Lille Zab, som er ei bielv til Tigris (Irak)


== Referanser ==


== Kilder ==
«Oxynoemacheilus». FishBase. Besøkt 2. september 2014. 
Coad, B.W. «Oxynoemacheilus». Freshwater Fishes of Iran. Besøkt 4. september 2014. 


== Eksterne lenker ==
(en) Oxynoemacheilus – oversikt og omtale av artene i WORMS-databasen 
(en) Oxynoemacheilus i Encyclopedia of Life 
(en) Oxynoemacheilus i Global Biodiversity Information Facility 
(en) Oxynoemacheilus hos NCBI 
(en) Kategori:Oxynoemacheilus – bilder, video eller lyd på Wikimedia Commons 
Oxynoemacheilus – detaljert informasjon på Wikispecies